பரபரப்புக்கும் புகார்களுக்கும் சற்றும் பஞ்சம் இல்லாமல் நடந்து முடிந்துள்ளது ஆர்.கே.நகர் இடைத்தேர்தல். குறிப்பாக, அதில் நடந்த பணப்பட்டுவாடா குறித்து கடும் விமர்சனங்கள் எழுந்தன. இந்நிலையில், ஆர்.கே.நகர் மக்களை இழிவாகப் பேசிய நடிகர் கமல்மீது வழக்குப்பதிவு செய்ய வேண்டும் என்று கூறி தினகரன் ஆதரவாளர் இளங்கோவன் என்பவர், கோவை 2 வது குற்றவியல் நீதிமன்றத்தில் வழக்கு தொடர்ந்துள்ளார். இந்த வழக்கு வருகின்ற 12-ம் தேதி விசாரணைக்கு வருகிறது. இவர் ஏற்கெனவே, பீப் பாடல் விவகாரத்தில், நடிகர் சிம்புமீது தொடர்ந்த வழக்கு, விஸ்வரூபம் எடுத்தது குறிப்பிடத்தக்கது.